
Informatīvais ziņojums 
„Par Eiropas Savienības programmas „Pilsoņi, vienlīdzība, tiesības un vērtības” (2021 – 2027) kontaktpunkta darbības īstenošanu”

Informatīvais ziņojums „Par Eiropas Savienības programmas „Pilsoņi, vienlīdzība, tiesības un vērtības” (2021 – 2027) kontaktpunkta darbības īstenošanu” (turpmāk – informatīvais ziņojums) sagatavots pēc Kultūras ministrijas iniciatīvas, lai Kultūras ministrijas Eiropas Savienības fondu departamenta Eiropas Savienības kultūras kontaktpunkta nodaļai rastu nepieciešamo līdzfinansējumu Eiropas Savienības programmas „Pilsoņi, vienlīdzība, tiesības un vērtības” (2021 – 2027) (turpmāk – Programma) kontaktpunkta darbības īstenošanai.
Programma apvieno iepriekšējā perioda Eiropas Savienības programmas „Eiropa pilsoņiem” (Europe for Citizens) un „Tiesības, Vienlīdzība un Pilsonība” (Rights, Equality and Citizenship). Programma ietver četras atbalsta darbības:
1) Union Values (Eiropas Savienības vērtības);
2) Equality, Rights and Gender Equality (Līdztiesība, tiesības un dzimumu līdztiesība);
3) Citizens engagement and participation (Pilsoņu iesaistīšanās un līdzdalība);
4) Daphne (darbības mērķis ir apkarot vardarbību, tostarp ar dzimumu saistītu vardarbību).
Programmas vispārīgais mērķis ir aizsargāt un veicināt tiesības un vērtības, kas noteiktas līgumā par Eiropas Savienības darbību, Eiropas Savienības Pamattiesību hartā un piemērojamajās starptautiskajās cilvēktiesību konvencijās, jo īpaši, šim nolūkam atbalstot pilsoniskās sabiedrības organizācijas un citas ieinteresētas personas, kuras darbojas vietējā, reģionālā, valsts un transnacionālā līmenī, un sekmējot pilsonisko un demokrātisko līdzdalību, lai saglabātu un pilnveidotu atklātu, tiesībās balstītu, demokrātisku, vienlīdzīgu un iekļaujošu sabiedrību, kuras pamatā ir tiesiskums.
[bookmark: _Hlk87430060][bookmark: _Hlk89176507]Līdz šim Kultūras ministrija (Eiropas Savienības fondu departamenta Eiropas Savienības kultūras kontaktpunkta nodaļa) pildīja Eiropas Savienības programmas „Eiropa pilsoņiem” (2014 – 2020) kontaktpunkta Latvijā funkcijas. Biroja pienākumos ietilpa konsultāciju sniegšana par programmu „Eiropa pilsoņiem”, informatīvo pasākumu organizēšana un dalība citu institūciju organizētajos informatīvajos pasākumos, vietējas un starptautiskas sadarbības starp potenciālajiem projektu iesniedzējiem veicināšana un dalība starptautiskos apmācību pasākumos, sanāksmēs ar Eiropas Komisiju un sanāksmēs ar citu valstu kontaktpunktiem. Eiropas Savienības programmas „Eiropa pilsoņiem” (2014 – 2020) kontaktpunktam valsts budžeta dotācija piecu gadu periodā (2016 – 2020) bija 112 423 euro, (2014. un 2015.gadā valsts dotācija tika piešķirta vienā kontā gan Eiropas Savienības programmas „Eiropa pilsoņiem” (2014 – 2020) kontaktpunkta, gan Eiropas Savienības programmas „Radošā Eiropa” (2014 – 2020) Kultūras apakšprogrammas biroja darbības nodrošināšanai). Savukārt septiņu gadu periodā no 2014.gada 1.janvāra līdz 2021.gada 31.martam (Eiropas Komisijas 2020.gada 29.jūnija lēmums Nr.617108[footnoteRef:2] paredzēja 15 mēnešu darba periodu) no ārvalstu finanšu palīdzības (Eiropas Komisijas) tika piesaistīti 128 770 euro. Eiropas Savienības programmas „Eiropa pilsoņiem” (2014 – 2020) kontaktpunktā Latvijā tika nodarbināts viens pilnas slodzes darbinieks. Minētās programmas finansējums tika segts no valsts budžeta apakšprogrammas 67.06.00 „Eiropas Kopienas iniciatīvas projektu un pasākumu īstenošana” („Radošā Eiropa” un „Eiropa pilsoņiem” informācijas punkti), kas ietvēra divus dažādus un savstarpēji nesaistītus projektus: „Radošās Eiropas biroji” un „Eiropa pilsoņiem kontaktpunkti”. Eiropas Savienības programmas „Eiropa pilsoņiem” (2014 – 2020) kontaktpunkts Latvijā tika finansēts no projekta „Eiropa pilsoņiem kontaktpunkti”. Tā kā Eiropas Savienības programma „Eiropa pilsoņiem” no 2021.gada ir integrējusies jaunajā Eiropas Savienības programmā „Pilsoņi, vienlīdzība, tiesības un vērtības” (2021 – 2027), nepieciešams pieprasīt valsts budžeta līdzfinansējumu jaunajam darba periodam (2021 – 2027). Savukārt Eiropas Savienības programmas „Radošā Eiropa” (2021 – 2027) projektam „Radošās Eiropas biroji” valsts budžeta līdzfinansējums jaunajam darba periodam (2021 – 2027) tika apstiprināts 2021.gada 6.jūlijā[footnoteRef:3]. [2:  SPECIFIC GRANT DECISION FOR AN ACTION Financing exclusively by lump sum and/or unit costs contribution(s) SPECIFIC DECISION NUMBER – 617108 of the Education, Audiovisual and Culture Executive Agency on the award of a grant to support „Europe for Citizens Points” within the „Europe for Citizens Programme”.]  [3:  Ministru kabineta 2021.gada 6.jūlija sēdes protokollēmums (prot. Nr.51 93.§) „Informatīvais ziņojums „Par Eiropas Savienības programmas „Radošā Eiropa” (2021-2027) informatīvā biroja darbības īstenošanu”.] 

[bookmark: _Hlk43993676]Eiropas Savienības programmas „Eiropa pilsoņiem” ietvaros iepriekšējā darbības periodā (2014 – 2020) ir atbalstīts 281 projekts, kuros piedalās Latvijas organizācijas un institūcijas (29 no tiem kā vadošie partneri). Eiropas Savienības programmas „Eiropa pilsoņiem” ietvaros atbalstam varēja pieteikties pašvaldību sadraudzības un tīklojumu atbalsta apakšpasākumos, pilsoniskās sabiedrības organizāciju iniciatīvu apakšpasākumā, kā arī Eiropas vēstures piemiņas pasākumu projekta uzsaukumā. Balstoties uz Eiropas Komisijas Izglītības un kultūras izpildaģentūras sniegto informāciju, laika periodā no 2014.gada līdz 2020.gadam projekti, kuros iesaistījušās Latvijas organizācijas ir piesaistījuši 16 932 291 euro. Attiecība starp iesniegtajiem un atbalstītajiem projektiem Eiropas Savienības programmā „Eiropa pilsoņiem” – atbalstīti 19,85% no Latvijas organizāciju iesniegtajiem projektiem, kamēr Eiropas vidējais rādītājs ir 15,59% no visiem iesniegtajiem projektiem.
Latvijas organizācijas, piesaistot ārvalstu finanšu līdzekļus, līdzfinansē daļu no saviem projekta izdevumiem, tādējādi iepludinot ārvalstu finansējumu Latvijā. Projektu konkursa ietvaros tikai kvalitatīvākie projekti saņem finansējumu. Eiropas Savienības programmas „Eiropa pilsoņiem” (2014 – 2020) kontaktpunkts nodrošināja organizāciju informētību un zināšanas par projektu sagatavošanu, iesniegšanu un atskaitīšanos Eiropas Komisijai. Tāpat Eiropas Savienības programmas „Eiropa pilsoņiem” (2014 – 2020) kontaktpunkts palīdzēja atrast sadarbības partnerus potenciālajiem projektu realizētājiem un nodrošināja aktualitāšu izplatīšanu, izmantojot dažādus informatīvos rīkus.
Eiropas Savienības programmas „Tiesības, Vienlīdzība un Pilsonība” iepriekšējā darbības perioda (2014 – 2020) novērtējums un statistika diemžēl nav pieejama, ņemot vērā to, ka šai programmai līdz šim nav bijis izveidots nacionālais kontaktpunkts, kura ietvaros varētu veikt datu apkopojumu un informācijas apriti ar Eiropas Komisiju.
Jaunais darba periods Programmai ir no 2021.gada līdz 2027.gadam (ieskaitot).
[bookmark: _Hlk87431902]Eiropas Parlamenta un Padomes 2021.gada 28.aprīļa regula (ES) 2021/692[footnoteRef:4], ar ko izveido programmu „Pilsoņi, vienlīdzība, tiesības un vērtības” un atceļ Eiropas Parlamenta un Padomes Regulu (ES) Nr.1381/2013 un Padomes Regulu (ES) Nr.390/2014 (turpmāk – Regula Nr.2021/692), paredz: [4:  https://eur-lex.europa.eu/legal-content/EN/TXT/?uri=OJ%3AL%3A2021%3A156%3ATOC ] 

1) lai pastiprinātu ērti lietojamu piekļūstamību un nodrošinātu objektīvas norādes, praktisku informāciju un palīdzību pieteikumu iesniedzējiem, ieinteresētajām personām un atbalsta saņēmējiem attiecībā uz visiem Programmas aspektiem, dalībvalstīm vajadzētu būt iespējai izveidot Programmas kontaktpunktus. Programmas kontaktpunktiem būtu jāveic savas funkcijas neatkarīgi un bez publisko iestāžu iejaukšanās lēmumu pieņemšanā. Ir svarīgi, lai dalībvalstis spētu izvēlēties vispiemērotāko šādu Programmas kontaktpunktu pārvaldību, cita starpā tāda, ko veic publiskās iestādes, pilsoniskās sabiedrības organizācijas vai to konsorciji. Programmas kontaktpunktiem nevajadzētu būt atbildīgiem par programmas vadību.
2) katra dalībvalsts var izveidot Programmas kontaktpunktus, uzticot tiem pienākumu sniegt pieteikumu iesniedzējiem, ieinteresētajām personām un programmas atbalsta saņēmējiem objektīvas norādes, praktisku informāciju un palīdzību visos tās aspektos, tostarp attiecībā uz pieteikšanās procedūru, ērti lietojamas informācijas un Programmas rezultātu izplatīšanu, partneru meklēšanu, apmācību un formalitātēm.
3) programmas kontaktpunkti savus uzdevumus veic neatkarīgi.
Programmas kontaktpunktam jāparedz nepārtraukts darbs un informatīvā ziņojuma uzdevums ir nodrošināt Programmas kontaktpunktu ar finansējumu jau no 2022.gada 16.aprīļa.
Eiropas Komisijas izvirzītās prasības Programmas kontaktpunktu darbiniekiem ir šādas:
1) zināšanas visās Programmas jomās;
2) pieredze Eiropas Savienības programmu koordinēšanā.
Eiropas Komisijas izvirzītie sagaidāmie rezultāti kontaktpunkta darbībā:
1) pēc iespējas plašākas auditorijas aptvere, informējot par Programmu un tās sniegtajām iespējām;
2) jaunu organizāciju informēšana;
3) veicināt iespējami lielāka potenciālo pieteikumu iesniedzēju skaita dalību Programmā;
4) uzlabota informācijas izplatīšana, lai veicinātu Programmas rezultātus (starptautiskās sadarbības veicināšana nacionālā/reģionālā līmenī);
5) palielināt kontaktpunktu zināšanas jautājumos, kas saistīti ar Programmas aptvertajām jomām;
6) pastiprināt sadarbību un informācijas apmaiņu starp kontaktpunktiem attiecībā uz Programmas aptvertajām jomām;
7) veicināt projektu iesniegumu kvalitāti.
2021.gada 22.februārī Tieslietu ministrijā tika saņemts aicinājums (Ref. Ares(2021)1406926 – 22/02/2021) no Eiropas Komisijas Tiesiskuma un patērētāju ģenerāldirektorāta pienākumu izpildītājas Salla Saastamoinen nominēt Eiropas Savienības programmas „Pilsoņi, vienlīdzība, tiesības un vērtības” kontaktpunktu Latvijā laikposmam no 2021.gada līdz 2027.gadam. Tieslietu ministrija 2021.gada 17.augustā nosūtīja atbildes vēstuli Nr.1-20/3443, ar kuru nominēja Kultūras ministriju kā Programmas kontaktpunktu Latvijā.
Kultūras ministrija 2021.gada 15.septembrī no Eiropas Komisijas saņēma vēstuli (Ref.Ares(2021)5648395) „Nomination of the National Contact Point for the programme Citizens, Equality, Rights and Values (CERV) in Latvia”, apliecinot, ka Kultūras ministrijas nominācija ir apstiprināta Programmas kontaktpunkta nodrošināšanai.
Atsaucoties uz elektronisko saraksti ar Eiropas Komisijas Izglītības un kultūras izpildaģentūru (EACEA-CERV-CP@ec.europa.eu) 2021.gada 15.septembrī tika apliecināts, ka potenciālajam kontaktpunktam ir iespēja pretendēt uz finansējumu sākot ar 2021.gada 15.septembri, iesniedzot projekta pieteikumu uz septiņu mēnešu darba periodu līdz 2022.gada 15.aprīlim, gadījumā, ja kontaktpunkts jau ir izveidots un veic Regulā Nr.2021/692 noteiktās darbības. Šīs pašas sarakstes ietvaros ir minēts, ka 2021.gada decembrī tiks izsludināta pieteikumu iesniegšana Programmas kontaktpunkta darbībai pilnam 12 mēnešu darba periodam (no 2022.gada 16.aprīļa līdz 2023.gada 15.aprīlim).
Ņemot vērā augstāk minēto Kultūras ministrija ir nolēmusi iesniegt pieteikumu Programmas kontaktpunkta darbībai pilnam 12 mēnešu darba periodam (no 2022.gada 16.aprīļa līdz 2023.gada 15.aprīlim), jo no nominācijas brīža nav bijusi iespēja izveidot atbalsta struktūru ar personālu Programmas kontaktpunkta darbības veikšanai.
Pamatojoties uz 2021.gada 26.marta Eiropas Komisijas publicēto lēmumu (Ref.Ares(2021)2140642) „DECISION authorising the use of lump sums for actions under the Citizens, Equality, Rights and Values Programme (2021 – 2027)”[footnoteRef:5] 3.3.apakšpunktu „Methodology to update the lump sum for the action Programme Contact Points”, Latvijas kontaktpunktam noteiktais maksimāli pieejamais Eiropas Komisijas līdzfinansējums ir 85 000 euro 12 mēnešu periodam ar atbalsta intensitāti 50%. Attiecīgi kopējais maksimālais finansējums Programmas kontaktpunkta darbībai kopā ar nacionālo līdzfinansējumu nevar pārsniegt 170 000 euro. Piešķiramais finansējuma atkarīgs no šādiem parametriem – no vienas puses – notikušo klātienes vai virtuālo sanāksmju, semināru, konferenču u.tml. skaits, no otras puses – dalībnieku skaits šajos pasākumos (4.tabula, 13.lpp augstāk minētajā dokumentā). [5:  https://ec.europa.eu/info/funding-tenders/opportunities/docs/2021-2027/cerv/guidance/ls-decision_cerv_en.pdf ] 

Izvērtējot piešķiramo maksimālo finansējuma apmēru Programmas kontaktpunkta darbībai no Eiropas Komisijas (85 000 euro) un papildu nepieciešamo nacionālo līdzfinansējumu vismaz 50% apmērā (85 000 euro) Programmas kontaktpunktam Latvijā nodarbinot divus pilnas slodzes darbiniekus un ieviešot Programmas koordinēšanas pasākumus Latvijā, konstatēts, ka pastāv augsts risks neapgūt (aptuveni 50%) pilna apmēra finansējumu. Lai izvairītos no iespējamās finansējuma neapgūšanas, Kultūras ministrija Programmas kontaktpunkta darbības nodrošināšanai plāno pieprasīt Eiropas Komisijai finansējumu nepilnā apmērā – 42 300 euro, balstoties uz Eiropas Komisijas 2021.gada 26.martā publicētā lēmuma (Ref.Ares(2021)2140642) „DECISION authorising the use of lump sums for actions under the Citizens, Equality, Rights and Values Programme (2021 – 2027)”[footnoteRef:6] 4.tabulu, 13.lpp.. Ņemot vērā iepriekš minētos izvirzītos parametrus un potenciālo kapacitāti (kontaktpunkta darbinieku skaits (divas pilnas slodzes darbinieki), iespējamo komandējumu skaits (aptuveni četri komandējumi), provizoriskais informatīvo pasākumu skaits (līdz 20 informatīvajiem pasākumiem), ikgadējais sadarbības veicināšanas starptautiskais seminārs un aptuveni piecu dalībnieku izdevumu segšana dalībai tajā, telpu īre, komunālie maksājumi, IT risinājumi, reprezentācijas izdevumi, autorlīgumi un citi Programmas popularizēšanas pasākumu/pakalpojumu izdevumi), indikatīvā kopējā summa Programmas kontaktpunkta Latvijā darbības nodrošināšanai 12 mēnešu periodā būtu 84 600 euro. Pie atbalsta intensitātes 50%, Eiropas Komisijas līdzfinansējums Programmas kontaktpunktam Latvijā sasniegtu 42 300 euro un finansējums no valsts budžeta līdzekļiem 42 300 euro. [6:  https://ec.europa.eu/info/funding-tenders/opportunities/docs/2021-2027/cerv/guidance/ls-decision_cerv_en.pdf ] 

Ņemot vērā to, ka šobrīd nav pieejams neviens apliecinošs dokuments no Eiropas Komisijas, kas apliecinātu potenciālā Latvijas Programmas kontaktpunkta finansējuma pieprasījumu, kas nav maksimāli noteiktā summa, Kultūras ministrija apņemas normatīvajos aktos noteiktajā kārtībā līdz 2022.gada 1.jūnijam iesniegt Ministru kabinetā attiecīgu informatīvo ziņojumu par Programmas kontaktpunkta darbības īstenošanu un turpināšanu laika periodā no 2023.gada 16.aprīļa. Eiropas Komisija paredz, ka, sākot ar 2023.gada 16.aprīli, tiks slēgti jauni ikgadēji līgumi par turpmākajiem atlikušā perioda gadiem (2023. – 2027.gads), ik gadu nodrošinot Programmas kontaktpunktu darbību.
Ņemot vērā minēto, ar šo informatīvo ziņojumu tiek lūgts izskatīt iespēju piešķirt līdzfinansējumu Programmas kontaktpunkta (Kultūras ministrijas Eiropas Savienības fondu departamenta Eiropas Savienības kultūras kontaktpunkta nodaļa) darbībai no 2022.gada 16.aprīļa līdz 2023.gada 15.aprīlim no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
Kultūras ministrijai Programmas kontaktpunkta darbības nodrošināšanai nepieciešamā līdzfinansējuma no valsts budžeta līdzekļiem sadalījums pa gadiem (euro):
	Iestāde
	Dotācijas
	2022.gads (no 16.aprīļa līdz 31.decembrim)
	2023.gads (no 1.janvāra līdz 15.aprīlim)
	Kopā (2022. – 2023.gads)

	Kultūras ministrijas Eiropas Savienības fondu departamenta Eiropas Savienības kultūras kontaktpunkta nodaļa
	Eiropas Komisijas finansējums 50%
	29 725
	12 575
	42 300

	
	Valsts budžeta līdzekļi 50%
	29 725
	12 575
	42 300

	
	Kopā
	59 450
	25 150
	84 600



Kultūras ministrijas Eiropas Savienības fondu departamenta Eiropas Savienības kultūras kontaktpunkta nodaļai 12 mēnešu periodam indikatīvi nepieciešamie finanšu līdzekļi 84 600 euro sadalās sekojoši – 50 400 euro atlīdzībās (divas pilnas slodzes darbinieki, katram 25 200 euro gadā) un 34 200 euro precēs un pakalpojumos (gadā – 10 000 euro informatīvo pasākumu rīkošanai (telpu īre, ēdināšana, vieslektori u.tml.), 3 200 euro ikgadējais sadarbības veicināšanas starptautiskais seminārs (~ 5 dalībnieku izdevumi), 8 000 euro komandējumu izdevumi, 5 000 euro specifiskie izdevumi (autorlīgumi, rokasgrāmatas, aprīkojums, papīrs, kanceleja), 5 000 euro reprezentācijas izdevumi (baneri, suvenīri u.tml.), 1 000 euro IT risinājumi, mājaslapa utml., 2 000 euro netiešie izdevumi (telpu īre, komunālie maksājumi, apdrošināšana, komunikāciju izdevumi)).
Kultūras ministrijai Programmas kontaktpunkta darbības nodrošināšanai nepieciešamā finansējuma aprēķins un sadalījums pa gadiem (euro):
	Iestāde
	Dotācijas
	2022.gads (no 16.aprīļa līdz 31.decembrim)
	2023.gads (no 1.janvāra līdz 15.aprīlim)
	Kopā (2022. – 2023.gads)

	Kultūras ministrijas Eiropas Savienības fondu departamenta Eiropas Savienības kultūras kontaktpunkta nodaļa
	Eiropas Komisijas finansējums 50%
	29 725
	12 575
	42 300

	
	Atlīdzība
	8,5 mēneši x 2 100 = 17 850
	3,5 mēneši x 2 100 = 7 350
	25 200

	
	Informatīvo pasākumu rīkošana (telpu īre, ēdināšana, vieslektori u.tml.)
	15 pasākumi x 250 = 3 750
	5 pasākumi x 250 = 1 250
	5 000

	
	Ikgadējais sadarbības veicināšanas starptautiskais seminārs (~ 5 dalībnieku izdevumi)
	0
	5 dalībnieki x 320 = 1 600
	1 600

	
	Komandējumu izdevumi
	3 komandējumi x 1 000 = 3 000
	1 komandējums x 1 000 = 1 000
	4 000

	
	Specifiskie izdevumi (autorlīgumi, rokasgrāmatas, aprīkojums, papīrs, kanceleja)
	2000
	500
	2 500

	
	Reprezentācijas izdevumi (baneri, suvenīri utml.)
	2000
	500
	2 500

	
	IT risinājumi
	375
	125
	500

	
	Netiešie izdevumi (telpu īre, komunālie maksājumi, apdrošināšana, komunikāciju izdevumi)
	750
	250 
	1 000

	
	Valsts budžeta līdzekļi 50%
	29 725
	12 575
	42 300

	
	Atlīdzība
	8,5 mēneši x 2 100 = 17 850
	3,5 mēneši x 2 100 = 7 350
	25 200

	
	Informatīvo pasākumu rīkošana (telpu īre, ēdināšana, vieslektori u.tml.)
	15 pasākumi x 250 = 3 750
	5 pasākumi x 250 = 1 250
	5 000

	
	Ikgadējais sadarbības veicināšanas starptautiskais seminārs (~ 5 dalībnieku izdevumi)
	0
	5 dalībnieki x 320 = 1 600
	1 600

	
	Komandējumu izdevumi
	3 komandējumi x 1 000 = 3 000
	1 komandējums x 1 000 = 1 000
	4 000

	
	Specifiskie izdevumi (autorlīgumi, rokasgrāmatas, aprīkojums, papīrs, kanceleja)
	2000
	500
	2 500

	
	Reprezentācijas izdevumi (baneri, suvenīri utml.)
	2000
	500
	2 500

	
	IT risinājumi
	375
	125
	500

	
	Netiešie izdevumi (telpu īre, komunālie maksājumi, apdrošināšana, komunikāciju izdevumi)
	750
	250 
	1 000

	
	Kopā
	59 450
	25 150
	84 600



Kultūras ministrijas budžetā nav brīvu finanšu līdzekļu līdzfinansējuma nodrošināšanai un budžeta iestādes var uzņemties papildu valsts budžeta ilgtermiņa saistības vienīgi Eiropas Savienības politikas instrumentu un parējās ārvalstu finanšu palīdzības līdzfinansēto projektu un pasākumu īstenošanai, ja ir saņemts attiecīgs Ministru kabineta lēmums (Likuma par budžetu un finanšu vadību 24.panta trešā daļa).
Ņemot vērā minēto, Kultūras ministrijai 2022. un 2023.gadā kopējais nepieciešamais valsts budžeta līdzfinansējums Programmas kontaktpunkta 2022.gada darbības perioda (no 2022.gada 16.aprīļa līdz 2023.gada 15.aprīlim) nodrošināšanai ir 42 300 euro.


Kultūras ministrs							N.Puntulis

Vīza: Valsts sekretāre							D.Vilsone




















Lukins 67330289
Andrejs.Lukins@km.gov.lv
KMZin_081221_ES_programma_kontaktpunkts	
KMZin_081221_ES_programma_kontaktpunkts
